Мунира Шаҳидӣ

Мунира Шаҳидӣ Зиёдуллоевна ( 22 марти соли 1943, шаҳри Душанбе) —  олими шарқшинос, санъатшинос, тарҷумон, номзади илмҳои филологӣ (1972).

Зиндагинома 
Мунира Шаҳидӣ Зиёдуллоевна 22 марти соли 1943 дар шаҳри Душанбе) дар оилаи композитори тоҷик Зиёдулло Шаҳидӣ ба дунё омадааст. Бахши англисии факултети забонҳои хориҷии ИДПС ба номи Т.Г. Шевченкоро хатм кардааст (1964). Тарҷумони  ширкати «Интурист» (1964-1966), директори бахши туризми байналхалқии ҷавонони шӯравӣ дар КМ ЛКСМ Тоҷикистон (1966-1968). Лабор., ходими илмӣ, ходими калони илмии Институти шарқшиносии Академияи илмҳои ҶШС Тоҷикистон, (1968-2011). Сарвари Осорхонаи ҷумхуриявии маданияти мусиқии ба номи Зиёдулло Шаҳидӣ ва Бунёди байналмилалии Зиёдулло Шаҳидӣ. Бо саъю кӯшиши ӯ осорхонаи ҷумхуриявии маданияти мусиқии ба номи Зиёдулло Шаҳидӣ ва Бунёди байналмилалии З. Шаҳидӣ таъсис ёфтаанд, ки ҳадафи онҳо на фақат ҳифзи мероси эҷодии насли гузаштаи донишмандон ва аҳли ҳунар, балки бунёди равобити фарҳангии кишварҳои Шарқу Ғарб дар замони навини равобити фарҳангӣ мебошад. Ба ин хотир ӯ нашри маҷаллаи илмии «Фонус»-ро ба роҳ мондааст. С. 2004-2005  ба ҳайси эксперти ЮНЕСКО оид ба равобити байнифарҳангӣ фаъолият карда, узви Маркази тадқиқоти инсоншиносии Фаронса, узви Институти Шведсия (1996) интихоб шудааст. Ба кишварҳои Амрико, Британияи Кабир, Фаронса ва ғ. сафар карда, донишҷӯёни донишгоҳи онҳоро аз дастовардҳои олимон  ва ҳунармандони тоҷик огоҳ менамояд. Узви Маркази тадқиқоти инсоншиносии Фаронса, узви Институти Шведсия (1996), узви Шӯрои ҷамъиятии ҶТ.

 Фаъолияти илмӣ 
Таҳти роҳбарии академик Абдулғанӣ Мирзоев ва А.Е. Бертелс дар мавзӯи «Мақоми китоби чорҷилдаи Э.Г. Браун дар шинохти адабиёти форсии тоҷикӣ дар ҷаҳони имрӯз» рисолаи номзадӣ дифоъ кардааст (1972). Муаллифи беш аз 80 асару мақолаи илмӣ, аз ҷумла монографияи «Ибни Сино ва Данте», Д.,1986.Аслҳо ва наслҳо. — Душанбе,2013,— С. 159.— 184 с. — ISBN 978-99947-958-2-6 
 Осор 
 Ибни Сино ва Данте. - Д.:«Дониш»,1986
 Пайвандҳо 
 Торномаи Мунира Шаҳидӣ           
 Манобеъ  

Гурӯҳ:Олимони Тоҷикистон
Гурӯҳ:Олимони Фарҳангистони улуми Тоҷикистон
Гурӯҳ:Занҳо-олимаҳо